המחבר: משה ירקוני

הנושא: משנה שבת פרקים יא-טו

לבית הספר העל יסודי

פרק יא

67. הסבר את משנה א. 
68. מה הם הכללים הנלמדים ממשנה ג. 
69. איזו מילה חסרה ברישא של משנה ו?
פרק יב

70. כתבו התוספות: צריך ליתן טעם "אמאי תני בונה אחר זריקה והוצאה". ענה לשאלתם (עתוי"ט א). 
71. את הכלל "כל העושה מלאכה והיא מתקיימת בשבת" אפשר לפרש בשתי צורות. מה הן, ואיזו היא הנכונה?
72. בגלל איזה אב מחייב רבי שמעון בן גמליאל מכה בקורנס, ומדוע אין הלכה כמותו?
73. מדוע בונה חייב ב"כל שהוא"?
74. תן טעם לכל שעורי המלאכות הנזכרות בפרק יב. 
75. מה רוצה ר' יוסי להשמיע לנו במשנה ג? עיין במפרשים!
76. האם רבי במשנה ג מוסיף או מסביר?
77. מאיזו משנה קודמת יכלנו ללמד את דברי משנה ד "הכותב שתי אותיות בהעלם אחד" ומדוע חזרה המשנה על כך? (תוי"ט). 
78. מדוע צריכה משנה ד' להשמיענו את כל הדוגמאות?
79. נסח בצורת כללים את משנה ה.

פרק יג

80. הסבר את סמיכות האורג לכותב. 
81. מה רוצה המשנה לחדש בדין קורע בחמתו ועל מתו?
82. עיין כלכלת שבת (בהקדמתו של תפארת ישראל למסכת שבת) מה הסברו לאב המלאכה "העושה בית ניר"?
83. מה קשה על המשנה המביאה את אב המלאכה התופר במקומנו, ומה התשובה? (עתוי"ט ה). 
84. סכם את משניות ו-ז בכללים. 
85. האם רבן גמליאל חולק על תנא קמא במשנה ה, או מסביר את דבריו?
פרק יד

86. מה הם השרצים המנויים בתורה?
87. מאיזה טעם נאסרה עשית הלמי בשבת?
88. מדוע קיים הבדל בדין שרצים המנויים בתורה לשאינם מנויים?
89. מה יענו חכמים לשאלת ר' יוסי במשנה ב?
90. על איזה קשר חייב מן התורה, על איזה מדרבנן ואיזה מותר? (ברטנורא). 
91. האם סוג החבל קובע בדין הקושר? הדגם!
92. מהו הכלל במשנה ב?
93. כיצד מותר לקפל טלית אחרי תפילת שבת?

